ഇപിഎഫ് വിഹിതത്തിനു നികുതി ഈടാക്കാന് രണ്ട് അക്കൗണ്ടുകള് ന്യൂഡല്ഹി: നിലവിലുള്ള പ്രൊവിഡന്റ് ഫണ്ട് ഇപിഎഫ് അക്കൗണ്ടുകള് രണ്ടു വ്യത്യസ്ത അക്കൗണ്ടുകളായി വിഭജിക്കുന്നു. ജീവനക്കാരുടെ സംഭാവനയില്നിന്നു പിഎഫ് വരുമാനത്തിനു നികുതി ചുമത്താന് സര്ക്കാരിനെ പ്രാപ്തമാക്കുന്ന പുതിയ ആദായനികുതി നിയമങ്ങള് കേന്ദ്രം വിജ്ഞാപനം ചെയ്തു. ജീവനക്കാരുടെ പിഎഫിലെ വിഹിതം ഒരു സാന്പത്തികവര്ഷം 2.5 ലക്ഷം രൂപയില് കൂടിയാല് സര്ക്കാരിന് അതിന്മേല് നികുതി ചുമത്താനാണു പുതിയ സംവിധാനം.അടുത്ത ഏപ്രില് ഒന്നു മുതലാകും പുതിയ നിയമം പ്രാബല്യത്തില് വരുക. നിലവിലുള്ള എല്ലാ ജീവനക്കാരുടെയും പ്രൊവിഡന്റ് ഫണ്ട് അക്കൗണ്ടുകള് നികുതി ചുമത്താവുന്നതും അല്ലാത്തതുമായ രണ്ട് അക്കൗണ്ടുകളായി വിഭജിക്കും. ഇതിനായി ജീവനക്കാരന് പ്രത്യേകിച്ച് അപേക്ഷ നല്കേണ്ടതില്ല. ഓട്ടോമാറ്റിക്കായി രണ്ടാമത്തെ അക്കൗണ്ട് സൃഷ്ടിക്കപ്പെടും. നികുതി ഈടാക്കാവുന്നതും നികുതിയില്ലാത്തതുമായ രണ്ടു അക്കൗണ്ടുകള് വരുന്നതോടെ പലിശയും നികുതിയും കണക്കാക്കാന് സര്ക്കാരിനും നികുതിദായകനും എളുപ്പമാകും. അക്കൗണ്ടില്നിന്നു തുക പിന്വലിച്ചിട്ടുണ്ടെങ്കില് ഓരോ വര്ഷവും അതുകൂടി കുറച്ചാകും നികുതി ഈടാക്കുക. പ്രതിവര്ഷം 2.5 ലക്ഷം രൂപയില് കൂടുതലുള്ള ജീവനക്കാരുടെ സംഭാവനകളില് നിന്നുള്ള പിഎഫ് വരുമാനത്തിന് പുതിയ നികുതി ഈടാക്കുന്നതിനായി ആദായനികുതി നിയമങ്ങളില് ഒരു പുതിയ വകുപ്പ് 9 ഡി ഉള്പ്പെടുത്തിയിട്ടുണ്ട്.പിഎഫ് നിക്ഷേപത്തിലെ വിഹിതത്തിനു നികുതി ഈടാക്കുമെന്നു കഴിഞ്ഞ കേന്ദ്രബജറ്റില് ധനമന്ത്രി നിര്മല സീതാരാമന് പ്രഖ്യാപിച്ചിരുന്നു. ഇതനുസരിച്ചു ജീവനക്കാരുടെ പിഎഫ് അക്കൗണ്ടിനുള്ളില് നികുതി ഈടാക്കുന്ന വിഹിതത്തിനായി പ്രത്യേകമായൊരു അക്കൗണ്ടുകൂടി നിലനിര്ത്തും. ഇതിനായി കേന്ദ്ര പ്രത്യക്ഷ നികുതി ബോര്ഡ് സെന്ട്രല് ബോര്ഡ് ഓഫ് ഡയറക്ട് ടാക്സസ് സിബിഡിടി ചട്ടങ്ങള് പുറപ്പെടുവിക്കും.ജോര്ജ് കള്ളിവയലില്